b"\n_START_ARTICLE_\nAbdul Malik Ishak\n_START_SECTION_\nAnugerah\n_START_PARAGRAPH_\nBeliau menerima Darjah Setia Di Raja Kedah (SDK), Dato\xe2\x80\x99 Setia Di Raja Kedah (DSDK) dan Dato\xe2\x80\x99 Paduka Mahkota Johor (DPMJ).\n_START_SECTION_\nKertas kerja perundangan\n_START_PARAGRAPH_\nAbdul Malik Ishak membentang kertas kerja di Simposium Antarabangsa di Barcelona, Sepanyol pada tahun 1990. Pada 1991, menyampaikan kertas kerja \xe2\x80\x9cCriminal Justice and the Penal System, Issues and Initiatives in Malaysia\xe2\x80\x9d di Manila,Filipina . Pada 1994,menyampaikan kertas kerja \xe2\x80\x9cSome Legal Aspects of the Drug Problems in Malaysia \xe2\x80\x93 A Perspective\xe2\x80\x9d di Hong Kong dan dilaporkan dalam (1995) 1 CLJ cxxv._NEWLINE_Pada 1996, membentangkan Perundangan Anti Dadah Malaysia di St Petersburg, Russia.1996, di Jakarta, Indonesia membentangkan kertas kerja \xe2\x80\x9cLegal Collaboration in the Asean Region for a drug free world\xe2\x80\x9d . Pada 1995, berkursus di Munich, Jerman tentang 'Kesalahan Paten dan Hakcipta'. Pada tahun 2000,di Bangkok, Thailand membentangkan kertas kerja \xe2\x80\x9cDrug Legislations in Malaysia\xe2\x80\x9d .\n_START_SECTION_\nDakwaan plagiat\n_START_PARAGRAPH_\nDatuk Abdul Malik Ishak didakwa memplagiat  satu 'keputusan bertulis' oleh Hakim Mahkamah Tinggi Singapura dan mendapat bantahan daripada pihak Singapura. Pada 22 dan 29 Ogos 2011, peguam Karpal Singh telah mengirim dua surat minta penjelasan daripadanya tetapi tidak berjawab dalam tempoh ditetapkan. Pada tahun 2000, ketika menjadi Hakim Mahkamah Tinggi di Johor Bharu, beliau plagiat keputusan bertulis oleh GP Selvam dari Singapura.Perbuatan itu serius serta melanggar salah laku hakim. Ironinya, keputusan yang diplagiat itu berkaitan 'hak cipta'. Sekiranya plagiat di kalangan mahasiswa, ijazah mereka boleh ditarik balik. Kalangan profesional seperti peguam mestilah bersih daripada sebarang plagiat kerana menjatuhkan maruah Istana Kehakiman.Laporan Strait Times Singapura pada 8 Mac dan 13 April 2000, bahawa Ketua Hakim Eusoff Chin telah menulis surat kepada Yong Pung How meminta maklumat lanjut berhubung plagiat itu._NEWLINE_Karpal Singh sedang membela kes pengedaran dadah dan berdepan dengan panel tiga anggota hakim yang diketuai oleh Datuk Abdul Malik Ishak.Akhirnya Abdul Malik mengundurkan diri daripada panel itu._NEWLINE_Menteri di Jabatan Perdana Menteri Datuk Seri Nazri Abdul Aziz menyalahkan badan kehakiman kerana tidak mengambil tindakan ke atas Abdul Malik walaupun perkara itu telah dibawa untuk perhatian Malaysia oleh Singapura pada tahun 2000.Tetapi menurut Perkara 125 Perlembagaan Persekutuan, satu-satunya cara untuk menyingkirkan seseorang hakim adalah melalui tribunal. Sebenarnya Ketua Hakim Negara tidak boleh memecat atau menyingkir mana-mana hakim kerana tiada peruntukan untuk beliau berbuat demikian. Datuk Seri Rais Yatim menjadi Menteri Kehakiman ketika itu. Pada 1988, tribunal pernah dibentuk keputusannya Ketua Hakim Negara , Mohamed Salleh Abas dipecat._NEWLINE_Karpal Singh bersama 60 ahli parlimen Pakatan Rakyat membawa usul di Dewan Rakyat.Usul itu bagi merujuk Abdul Malik ke tribunal kehakiman. Perkara 127 membenarkan perbincangan tingkah laku Hakim jika \xc2\xbc Ahli Parlimen menyokong usul.Jumlah Ahli Parlimen sekarang ialah 222. Jika 60 menyokong bermakna Tribunal Hakim akan diluluskan."